Page:Scots proverbs, ancient and modern.pdf/12



19

He that hides is the best at seeking. He that has a muckle nose thinks ilk ane speaks o't.    He that hews aboon his head may get a speal in his e'e.     He that'a ill to himsel will be gude to naebody. He that laughs at his ain joke spills the sport o't.    He that speers a', only gets wit o' part. He wad skin a loose for the tallow. He that sleeps wi' dogs maun rise wi' flaes He's no sae daft as he's daft like.--His egg has ay twa youks. He that winna when he may, he shanna when he wad. He that woos a widow should woo her day and night. He that wad eat the kirnel maun crack the nut. He that will to Coupar will to Coupar. He wad gang a mile to flit a sow.--He wad rake hell for a bodle. He wats na whilk end o' him's uppermost. He wad gar you trow that the moon's made o' green cheese. He wad tine his lugs if they werna tacked to him. His bark is war than his bite.--Hooly and fairly gangs far in a day. Hungry dogs are blythe o' bursten puddings.

I. I canna sell the cow and sup her milk.-- I hae ither tow on my rock. I can see as far into a mill-stane as he that piek'd it. I hae a gude bow, but its in the eastle. I had rather gae by your door than o'er your grave. I hae got an ill kame for my ain head. I hae mair ado than a dish to wash. I hae baith my meat and my mense. I hae seen mair than I hae eaten, or ye wad na be there. I ken by my cog my cow's milked. ---I ne'er sat on your coat tale. I'll gar his ain gartens tye up his ain hose. I'll ne'er lout sae laigh and lift sae little. I'll ne'er put the rogue aboon the gentleman. I'll ne'er keep a dog and bark mysel. I'll tak the best first, as the priest did o' the plumbs.